# Llocnou de la Corona

Llocnou de la Corona, també conegut com a Poblenou de la Corona, és un municipi del País Valencià situat a la comarca de l'Horta Sud. Limita amb Alfafar i Sedaví.

## Geografia

Situat al sud de la ciutat de València, en terreny pla. El seu terme municipal és el més petit de tot l'estat espanyol.

## Història

L'origen de la població fou un convent fundat el 1676, probablement vinculat a la Corona de Jesús, a València. Els frares ocupaven un sol edifici destinat a habitatges dels monjos, i una capella de reduïdes dimensions dedicada a la Coronació de Déu.
A conseqüència de la desamortització de Mendizábal (1835) els frares abandonaren el convent i dissolgueren la comunitat. L'edifici va ser destinat a habitatge i la capella a ser tancada. Alguns llauradors edificaren cases i barraques al seu voltant, i es formà així una xicoteta agrupació de veïns, coneguda com Corona, dintre del terme d'Alfafar.
En el segle xix, aconseguiren separar-se d'aquesta població, però l'ínfim terme de Poblenou va quedar circumscrit a les cases i a l'església de Nostra Senyora del Rosari.

## Política i govern
### Composició de la Corporació Municipal

El Ple de l'Ajuntament està format per 5 regidors. En les eleccions municipals de 26 de maig de 2019 foren elegits 4 regidors del Partit Popular (PP) i 1 regidor del Partit Socialista del País Valencià-PSOE (PSPV-PSOE). Els regidors són elegits pel mètode de les llistes obertes (art. 184 de la LOREG) reservat als municipis de poca població però que no funcionen amb el règim de consell obert. Si hi ha entre 101 i 205 residents, cada formació pot presentar una llista amb un màxim de 5 candidats i cada elector pot donar el seu vot a un màxim de 4 d'entre tots els candidats proclamats. N'eixen elegits els candidats amb major nombre de vots i en cas d'empat es resol per sorteig.
Eleccions municipals de 26 de maig de 2019 - Llocnou de la Corona :
| Candidatura | Candidatura | Candidatura | Candidats | Vots | Vots | Regidors |
| | Partit Popular | | Francisca Llopis Canovas Josefa Alapont Llopis Nicolás Pérez González Rubén Molina Fernández | 47 ( Sí) 43 ( Sí) 40 ( Sí) 38 ( Sí) | 59,57% | 4 |
| | Partit Socialista del País Valencià-PSOE | | Manuel Benito Valero Cases Francisco Carrión Puchades Mónica Soriano Llorens Trinidad Puig Ballesteros | 28 ( Sí) 28 ( No) 28 ( No) 27 ( No) | 39,36% | 1 |
| | Altres candidatures | | | 3 | 1,06% | 0 |
| | Vots en blanc | | | 0 | 0% | |
| Total vots vàlids i regidors | Total vots vàlids i regidors | Total vots vàlids i regidors | Total vots vàlids i regidors | 73 | 100 % | 5 |
| | Vots nuls | Vots nuls | Vots nuls | 0 | 0% | |
| Participació (vots vàlids més nuls) | Participació (vots vàlids més nuls) | Participació (vots vàlids més nuls) | Participació (vots vàlids més nuls) | 73 | 82,02%** | |
| Abstenció | Abstenció | Abstenció | Abstenció | 16* | 17,98%** | |
| Total cens electoral | Total cens electoral | Total cens electoral | Total cens electoral | 89* | 100 %** | |
| Alcaldessa: Francisca Llopis Cánovas (PP) (15/06/2019) Per majoria absoluta dels vots dels regidors (5 vots: 4 de PP i 1 de PSPV) |||||||
| Fonts: JEC, JEZ València, M. Interior, Periòdic Ara. (* No són vots sinó electors. ** Percentatge respecte del cens electoral.) |||||||

### Alcaldes

Des de 2019 l'alcaldessa de Llocnou de la Corona és Francisca Llopis Cánovas de PP.
Llista d'alcaldes des de les eleccions democràtiques de 1979 :
| Període | Alcalde o alcaldessa | Partit polític | Data de possessió | Observacions |
| 1979–1983 | Amadeo Gimeno Romeu | PSPV-PSOE | 19/04/1979 | -- |
| 1983–1987 | Amadeo Gimeno Romeu | PSPV-PSOE | 28/05/1983 | -- |
| 1987–1991 | Amadeo Gimeno Romeu | PSPV-PSOE | 30/06/1987 | -- |
| 1991–1995 | Amadeo Gimeno Romeu | PSPV-PSOE | 15/06/1991 | -- |
| 1995–1999 | Amadeo Gimeno Romeu | PSPV-PSOE | 17/06/1995 | -- |
| 1999–2003 | Amadeo Gimeno Romeu | PSPV-PSOE | 03/07/1999 | -- |
| 2003–2007 | Amadeo Gimeno Romeu | PSPV-PSOE | 14/06/2003 | -- |
| 2007–2011 | José Soriano Orozco Manuel Gimeno Ruiz José Soriano Orozco | PSPV-PSOE PP PSPV-PSOE | 16/06/2007 12/05/2008 14/07/10 | Dimissió/renúncia Moció de censura PSPV+No ads. -- |
| 2011–2015 | Manuel Gimeno Ruiz | PP | 11/06/2011 | -- |
| 2015–2019 | Manuel Gimeno Ruiz | PP | 13/06/2015 | -- |
| 2019-2023 | Francisca Llopis Cánovas | PP | 15/06/2019 | -- |
| Des de 2023 | n/d | n/d | 17/06/2023 | -- |
| Fonts: Generalitat Valenciana |||||

## Demografia

A data de 2022, Llocnou de la Corona tenia 109 habitants (INE).

## Monuments

* Església de la Verge del Rosari. Acabada el 1902 sobre el solar de l'antiga ermita.

## Festes i celebracions

* Festes Majors. Celebra la seua festa major el dia de Corpus Christi, en el mes de juny.

## Notes

* ↑ També es presentà a les eleccions de 2019 Compromís per Llocnou de la Corona (Compromís) amb 5 candidats, 3 d'ells obtingueren 1 vot cadascú, i 2 candidats zero vots.

## Referències

* 1 2 3 4 Valero, Cristina «Lloc Nou de la Corona, refugi de frares al segle xvii, és hui el municipi més menut d'Espanya». Papers de l'Horta, 21, Segon semestre 2004, pàg. 13-15.
* ↑ «Ley Orgánica 5/1985, de 19 de junio, del Régimen Electoral General». BOE.
* ↑ Sena, Laura «Paqui Llopis es elegida en Llocnou con los votos del PP y del PSOE» (en castellà). Levante-EMV, 15-06-2019.
* ↑ Junta Electoral Central «Resolución de 17 de septiembre de 2019, de la Presidencia de la Junta Electoral Central, por la que se procede a la publicación del resumen de los resultados de las elecciones locales convocadas por Real Decreto 209/2019, de 1 de abril, y celebradas el 26 de mayo de 2019, según los datos que figuran en las actas de proclamación remitidas por cada una de las Juntas Electorales de Zona. Provincias: Toledo, Valencia, Valladolid, Zamora, Zaragoza, Ceuta y Melilla». Butlletí Oficial de l'Estat, 235, 30-09-2019, pàg. 107.506 [Consulta: 29 abril 2020].
* ↑ Junta Electoral de Zona de València «Edicto de la Junta Electoral de Zona de València sobre proclamación de candidaturas a las elecciones Locales convocadas el 26 de mayo de 2019» (pdf) (en castellà). Butlletí Oficial de la Província de València. Diputació Provincial de València [València], 82, 30-04-2019, pàg. 99. Arxivat de l'original el 3 de maig 2021 [Consulta: 26 abril 2020].
* ↑ Ministeri de l'Interior. Govern d'Espanya. «Resultats provisionals - Eleccions locals 2019». Arxivat de l'original el 25 de juny 2019. [Consulta: 26 abril 2020].
* ↑ Ara. «Eleccions municipals 2019. Resultats a Llocnou de la Corona», 26-05-2019. [Consulta: 26 abril 2020].
* ↑ Ministeri d'Hisenda i Administracions Públiques. «Informació de regidors 2015 (informació provisional)». [Consulta: 6 juliol 2015].
* 1 2 Direcció d'Anàlisi i Polítiques Públiques de la Presidència. Generalitat Valenciana. «Banc de Dades Municipal. Llocnou de la Corona. Històric de Govern Local». Portal d'informació ARGOS. [Consulta: 1r setembre 2015].
* ↑ «Instituto Nacional de Estadística». [Consulta: 8 març 2023].
* ↑ «Dirección General de Patrimonio Cultural». eduwp.edu.gva.es. [Consulta: 31 desembre 2016].

## Enllaços externs

* País Valencià, poble a poble, comarca a comarca, de Paco González Ramírez, d'on se n'ha tret informació amb el seu consentiment.
* Institut Valencià d'Estadística Arxivat 2010-06-18 a Wayback Machine..
* Portal de la Direcció General d'Administració Local de la Generalitat Arxivat 2008-05-26 a Wayback Machine..